કચરાપેટીમાંથી ૧૫ દેશી બનાવટના બોમ્બ મળી આવ્યા હોવાના સમાચાર ઉચ્ચ અધિકારીઓ સહિત ક્રાઇમ બ્રાન્ચની ટીમ તેમજ બોમ્બ સ્ક્વોડની ટીમ અને દરિયાપુર પોલીસ સ્ટેશનના પોલીસ કર્મચારીઓને થતાં તે તાત્કાલીક ઘટનાસ્થળે પહોંચી ગયા હતા અને તપાસનો ધમધમાટ શરૂ કર્યો હતો. અતિસંવેદનશિલ વિસ્તારમાંથી દેશી બનાવટના બોમ્બ મળી આવતાં સમગ્ર વિસ્તારમાં ભયનો માહોલ સર્જાયો હતો. જ્યારે બોમ્બને જોવા માટે કેટલાક લોકો રોડ પર આવી ગયા હતા. બોમ્બ મળી આવેલા વિસ્તારને પોલીસે કોર્ડન કરીને તપાસ શરૂ કરી હતી.